*Projekts*

Jelgavas novada dome

**LĒMUMS**

Jelgavā

2024.gada …septembrī Nr.\_

**Par** **vēršanos tiesībsargājošās iestādēs saistībā ar Jelgavas novada pašvaldībai nodarītajiem zaudējumiem**

Pamatojoties uz Pašvaldību likuma 10.panta pirmās daļas pirmo teikumu un ņemot vērā pakalpojumu līguma Nr. 4-2/2024/29 ietvaros SIA “Grant Thornton Baltic” veikto SIA “Zemgales veselības centrs” (turpmāk – ZVC) darbības lietderības un likumības revīziju, iekšēja audita pārbaudes ziņojumu,

Jelgavas novada dome **nolemj:**

1. Celt prasību par 2003.gada 30.decembrī starp Jelgavas rajona padomi un Pilnsabiedrību “Kapitāla pārvaldes sistēmas” (turpmāk – KPS) noslēgtā Koncesijas līguma atzīšanu par spēka neesošo no noslēgšanas brīža.
2. Iesniedzot tiesā prasības pieteikumu par Koncesijas līguma atzīšanu par spēkā neesošu, lūgt kopā atzīt pamatkapitāla palielināšanu par prettiesisku un spēkā neesošu, iesniegt prasību pret KPS par zaudējumu piedziņu.
3. Izvērtēt iespēju iesniegt tiesā prasību pret KPS par saņemtās atlīdzības atprasīšanu un atmaksu, ja Koncesijas līgums tiek atzīts par spēkā neesošu.
4. Izvērtēt ZVC valdes darbības tiesiskumu, iesniedzot pieteikumus Uzņēmumu reģistram pamatkapitāla palielināšanas reģistrēšanai, kā arī nepieciešamības gadījumā iesniegt tiesā prasību par zaudējumu atlīdzību.
5. Izvērtēt iespēju iesniegt tiesā prasību pret KPS par saņemtās atlīdzības atprasīšanu un atmaksu, ja Koncesijas līgums tiek atzīts par spēkā neesošu.
6. Vērsties tiesībsargājošās iestādēs saistībā ar pirmšķietami konstatētajiem amatpersonu pieļautajiem pārkāpumiem, kas varētu būt par iemeslu publiskas personas finanšu līdzekļu izšķērdēšanai.
7. Uzdot Jelgavas novada pašvaldības izpilddirektoram veikt nepieciešamās darbības lēmuma izpildei un regulāri informēt domi par izpildes gaitu.

Domes priekšsēdētāja p.i. I.Dolgova